Video: Gewapende rower word self beroofSkermgreep uit die video Beeldmateriaal van ŉ man wat wegsluip met ŉ deel van ‘n gewapende rower se buit word tans op sosiale media gedeel. Die voorval het by ŉ Shoprite USave-supermark plaasgevind. In die video is ŉ gewapende rower besig om kontant uit die kasregister se laai in sy sak te druk. Hy dreig die twee personeellede kort-kort met sy vuurwapen terwyl hulle in vrees agter die toonbank wegkruip. ŉ Man kruip dan onverwags oor die vloer, gryp ŉ paar van die note wat op die vloer geval het en sluip dan ongesiens verby die rower en by die deur uit. “Selfs rowers is nie eers veilig in hierdie land nie,” het @LusaphoLuuh9 op Twitter gesê. Die supermark het aan News24 gesê die rooftog het op 15 November in Gauteng plaasgevind. Niemand is nog in verband met die rooftog aangekeer nie. A Robber gets Robbed by a victim ..only in RSA ????????.. the victim was smooth.. Posted by Intelligence Bureau SA on Thursday, November 21, 2019 Klik hier as die video nie direk in jou webblaaier wil speel nie